02014D0156 — DA — 09.01.2018 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B ▼M1 KOMMISSIONENS GENNEMFØRELSESAFGØRELSE af 19. marts 2014 om et specifikt kontrol- og inspektionsprogram for fiskeriet efter almindelig tun i det østlige Atlanterhav og Middelhavet samt for fiskeriet efter visse demersale og pelagiske arter i Middelhavet (meddelt under nummer C(2014) 1717) (2014/156/EU) ▼B (EUT L 085 af 21.3.2014, s. 15)

Ændret ved:









▼B

▼M1

KOMMISSIONENS GENNEMFØRELSESAFGØRELSE

af 19. marts 2014

om et specifikt kontrol- og inspektionsprogram for fiskeriet efter almindelig tun i det østlige Atlanterhav og Middelhavet samt for fiskeriet efter visse demersale og pelagiske arter i Middelhavet

(meddelt under nummer C(2014) 1717)

(2014/156/EU)

▼B







KAPITEL I

ALMINDELIGE BESTEMMELSER

▼M1

Artikel 1

Genstand og definitioner

1. Ved denne afgørelse oprettes der et specifikt kontrol- og inspektionsprogram for fiskeriet efter:

a) almindelig tun i det østlige Atlanterhav og i Middelhavet.

b) sværdfisk i Middelhavet

c) hvid tun i Middelhavet

d) sardin og ansjos i den nordlige og sydlige del af Adriaterhavet og

e) kulmule og dybvandsrosenreje i Sicilienstrædet.

2. I det følgende henvises der til det østlige Atlanterhav, Middelhavet, den nordlige og sydlige del af Adriaterhavet og Sicilienstrædet som »de berørte områder«.

3. I denne afgørelse forstås ved:

a) »den nordlige del af Adriaterhavet« og »den sydlige del af Adriaterhavet« : geografisk underområde 17 og 18 som defineret i bilag I til Europa-Parlamentets og Rådets forordning (EU) nr. 1343/2011 ( 1 )

b) »Sicilienstrædet« : geografisk underområde 12, 13, 14, 15 og 16 som defineret i bilag I til forordning (EU) nr. 1343/2011

c) »Middelhavet« : FAO-underområde 37.1, 37.2 og 37.3. (FAO — FN's Levnedsmiddel-og Landbrugsorganisation)

d) »det østlige Atlanterhav« : ICES-underområde VII, VIII, IX og X som defineret i bilag III til Europa-Parlamentets og Rådets forordning (EF) nr. 218/2009 ( 2 ) (ICES — Det Internationale Havundersøgelsesråd) og FAO-afsnit 34.1.2.

▼B

Artikel 2

Anvendelsesområde

1. Det specifikke kontrol- og inspektionsprogram omfatter navnlig følgende aktiviteter:

a) fiskeri som defineret i artikel 4, stk. 1, i forordning (EF) nr. 1224/2009 i de berørte områder

b) fiskerirelaterede aktiviteter, herunder opdræt, vejning, forarbejdning, afsætning, transport og oplagring af fiskevarer

c) sportsfiskeri og rekreativt fiskeri

d) import som defineret i artikel 2, nr. 11), i Rådets forordning (EF) nr. 1005/2008 ( 3 )

e) eksport som defineret i artikel 2, nr. 13), i forordning (EF) nr. 1005/2008.

▼M1 —————

▼B

3. Det specifikke kontrol- og inspektionsprogram gennemføres af Grækenland, Spanien, Frankrig, Kroatien, Italien, Cypern, Malta, Portugal og Slovenien (i det følgende benævnt »de berørte medlemsstater«).







KAPITEL II

MÅL, PRIORITERINGER, PROCEDURER OG BENCHMARKS

Artikel 3

Mål

1. Det specifikke kontrol- og inspektionsprogram skal sikre en ensartet og effektiv gennemførelse af bevarelses- og kontrolforanstaltningerne for de bestande, der er omhandlet i artikel 1.

2. Kontrol- og inspektionsaktiviteter, der udføres inden for rammerne af det specifikke kontrol- og inspektionsprogram, skal navnlig have til formål at sikre overensstemmelse med følgende:

a) forvaltningen af fiskerimuligheder og eventuelle særlige betingelser i forbindelse hermed, herunder overvågningen af kvoteudnyttelse, fiskeriindsatsordning og de tekniske foranstaltninger, der gælder i de berørte områder

b) rapporteringsforpligtelser for fiskeri, særlig når det gælder pålideligheden af de registrerede og rapporterede oplysninger

c) forpligtelsen til at lande alle fangster gældende for de bestande og de områder, der er berørt af denne afgørelse, og som er omfattet af landingsforpligtelsen i overensstemmelse med Europa-Parlamentets og Rådets forordning (EU) nr. 1380/2013 ( 4 )

d) specifikke bestemmelser vedtaget af regionale fiskeriforvaltningsorganisationer vedrørende de bestande og områder, der er berørt af denne afgørelse.

Artikel 4

Prioriteringer

1. De berørte medlemsstater udfører i henhold til artikel 4, nr. 18, i forordning (EF) nr. 1224/2009 og artikel 98 i gennemførelsesforordning (EU) nr. 404/2011 om kontrol og inspektion af fiskeri, der udøves af fiskerfartøjer, og fiskerirelaterede aktiviteter, der udøves af andre operatører, på grundlag af en risikostyringsstrategi.

2. Hvert fiskerfartøj, gruppe af fiskerfartøjer, kategori af fiskeredskaber, operatør eller fiskerirelaterede aktivitet underkastes for hver bestand, der er omhandlet i artikel 1, kontrol og inspektion i henhold til den prioritering, der er fastlagt i stk. 3.

3. Hver berørt medlemsstat fastsætter en prioritering på grundlag af resultaterne af den risikovurdering, som gennemføres efter procedurerne i artikel 5.

Artikel 5

Procedurer for risikovurdering

1. De berørte medlemsstater vurderer risikoen med hensyn til de berørte bestande og område(r) på grundlag af tabellen i bilag I.

2. Ved risikovurderingen vurderer hver berørt medlemsstat på grundlag af tidligere erfaringer og ud fra alle tilgængelige og relevante oplysninger sandsynligheden for, at reglerne ikke overholdes, og i så fald de mulige følger heraf. Ved at kombinere disse faktorer vurderer hver berørt medlemsstat risikoen (som »meget lav«, »lav«, »middel«, »høj« eller »meget høj«) for hver af de nævnte inspektionskategorier i artikel 4, stk. 2.

▼M1

3. Hvis et fiskerfartøj, der fører et flag tilhørende en medlemsstat, som ikke hører til de berørte medlemsstater, eller et tredjelandsfiskerfartøj fisker i de områder, der er omhandlet i artikel 1, fastsættes der et risikoniveau for det pågældende fartøj i henhold til nærværende artikels stk. 2. Hvis der ingen oplysninger foreligger, og hvis ikke fartøjets flagstatsmyndigheder som krævet i henhold til artikel 9 fremlægger resultatet af den risikovurdering, som de selv har gennemført i henhold til artikel 4, stk. 2, og nærværende artikels stk. 2, og som fører til et andet risikoniveau, betragtes det pågældende fartøj som et fartøj med en »meget høj« risiko.

▼B

Artikel 6

Risikostyringsstrategi

1. Hver berørt medlemsstat fastlægger på grundlag af sin risikovurdering en risikostyringsstrategi, som har til formål at sikre, at reglerne overholdes. Denne strategi omfatter udvælgelse, beskrivelse og tildeling af passende, omkostningseffektive kontrolinstrumenter og inspektionsressourcer, der er tilpasset den type risiko, og det skønnede risikoniveau, der er tale om, samt opfyldelsen af målbenchmarks.

2. Den i stk. 1 omhandlede risikostyringsstrategi koordineres på regionalt plan ved hjælp af en fælles ressourceanvendelsesplan som omhandlet i artikel 2, litra c), i forordning (EF) nr. 768/2005.

Artikel 7

Sammenhængen med procedurerne for de fælles ressourceanvendelsesplaner

1. Inden for rammerne af en fælles ressourceanvendelsesplan meddeler hver berørt medlemsstat i givet fald EFCA resultaterne af den risikovurdering, som medlemsstaten har udført i henhold til artikel 5, stk. 3, med angivelse af de anslåede risikoniveauer med dertil svarende inspektionsmål.

2. Hvor det er relevant, ajourføres de i stk. 1 omhandlede risikoniveauer og inspektionsmål med de oplysninger, som indsamles i forbindelse med den fælles inspektion og overvågning. EFCA underrettes straks efter afslutningen af hver ajourføring.

3. EFCA anvender oplysningerne fra de berørte medlemsstater til at koordinere risikostyringsstrategien på regionalt plan, jf. artikel 6, stk. 2.

Artikel 8

Målbenchmarks

1. Uden at dette berører de målbenchmarks, der er fastsat i bilag I til forordning (EF) nr. 1224/2009 og i artikel 9, stk. 1, i forordning (EF) nr. 1005/2008, fastsættes der målbenchmarks for fiskerfartøjer, faststående net eller andre operatører, hvortil der er knyttet en »høj« eller en »meget høj« risiko, som anført i bilag II.

2. For nogle af de arter, der er omfattet af denne afgørelse, fastsættes der kontrolmål for samtlige risikoniveauer i bilag II.

3. Målbenchmarks for fiskerfartøjer, faststående net eller andre operatører, hvortil der er knyttet en »meget lav«, »lav« eller »middel« risiko, fastlægges af de berørte medlemsstater gennem det nationale kontrolhandlingsprogram, der er omhandlet i artikel 46 i forordning (EF) nr. 1224/2009, og de nationale foranstaltninger, der er omhandlet i samme forordnings artikel 95, stk. 4.

4. Uanset stk. 1 og 2 kan medlemsstaten i stedet anvende andre målbenchmarks, som indebærer en højere grad af overholdelse af reglerne, forudsat at:

a) en indgående analyse af fiskeriet eller de fiskerirelaterede aktiviteter og spørgsmål vedrørende håndhævelse berettiger til at fastsætte målbenchmarks, der indebærer en højere grad af overholdelse af reglerne

b) de benchmarks, som indebærer en højere grad af overholdelse af reglerne, meddeles Kommissionen, og sidstnævnte ikke gør indsigelse mod dem inden for en frist på 90 dage, at de ikke er diskriminerende, og at de ikke påvirker mål, prioriteringer og risikobaserede procedurer, som er fastlagt i det specifikke kontrol- og inspektionsprogram.

5. Samtlige målbenchmarks og mål vurderes hvert år på grundlag af de evalueringsrapporter, der er omhandlet i artikel 13, stk. 1, og revideres i givet fald i forbindelse med den evaluering, der er omhandlet i artikel 13, stk. 4.

6. Hvor det er relevant, gennemføres de målbenchmarks, der er omhandlet i denne artikel, ved hjælp af en fælles ressourceanvendelsesplan.







KAPITEL III

GENNEMFØRELSE

Artikel 9

Samarbejde medlemsstaterne imellem og med tredjelande

1. De berørte medlemsstater samarbejder med hinanden om gennemførelsen af det specifikke kontrol- og inspektionsprogram.

2. Når det er relevant, samarbejder alle de øvrige medlemsstater med de berørte medlemsstater.

3. Medlemsstaterne kan samarbejde med tredjelandes kompetente myndigheder om gennemførelsen af det specifikke kontrol- og inspektionsprogram.

Artikel 10

Fælles inspektion og overvågning

1. For at gøre deres nationale fiskerikontrolsystemer mere effektive og virkningsfulde gennemfører de berørte medlemsstater fælles inspektion og overvågning i farvande under deres jurisdiktion og, hvor det er relevant, på deres område. Sådanne aktiviteter gennemføres i givet fald inden for rammerne af de fælles ressourceanvendelsesplaner, der er omhandlet i artikel 9, stk. 1, i forordning (EF) nr. 768/2005.

2. Hvad angår fælles inspektion og overvågning, skal de pågældende medlemsstater:

a) sørge for, at embedsmænd fra andre berørte medlemsstater tilbydes at deltage i fælles inspektions- og overvågningsaktiviteter

b) fastlægge fælles operative procedurer for deres overvågningsfartøjer

c) udpege kontaktpunkter som omhandlet i artikel 80, stk. 5, i forordning (EF) nr. 1224/2009, hvis det er relevant.

3. Embedsmænd og EU-fiskerikontrollører kan deltage i den fælles inspektion og overvågning.

Artikel 11

Dataudveksling

1. Med henblik på gennemførelse af det specifikke kontrol- og inspektionsprogram sikrer hver berørt medlemsstat direkte elektronisk udveksling af de oplysninger, der er omhandlet i artikel 111 i forordning (EF) nr. 1224/2009 og i bilag XII til gennemførelsesforordning (EU) nr. 404/2011, med andre berørte medlemsstater og med EFCA.

2. De i stk. 1 omhandlede oplysninger skal have relation til fiskeri og fiskerirelaterede aktiviteter udøvet i de områder, der er omfattet af det specifikke kontrol- og inspektionsprogram.

Artikel 12

Oplysninger

1. I afventning af en fuldstændig gennemførelse af afsnit XII, kapitel III, i forordning (EF) nr. 1224/2009 sender hver berørt medlemsstat elektronisk i overensstemmelse med det format, der er angivet i bilag III til nærværende afgørelse, Kommissionen og EFCA følgende oplysninger:

a) identifikationsoplysninger for hver kontrol eller inspektion, der er gennemført med angivelse af dato og type

b) identifikation af hvert fiskerfartøj (EU-flåderegisternummer), faststående net, køretøj eller operatør (selskabets navn), som har været genstand for kontrol eller inspektion

c) hvilken type fiskeredskab der er inspiceret, når det er relevant, og

d) hvis der er konstateret en eller flere alvorlige overtrædelser:

i) hvilken type overtrædelse, der er tale om, med angivelse af

ii) aktuel status med hensyn til opfølgning af den eller de konstaterede overtrædelser (navnlig om sagen er ved at blive undersøgt, om der er tale om en verserende retssag eller en appel) og

iii) eventuelle sanktioner pålagt som følge af overtrædelserne: bødestørrelse, værdi af beslaglagt fisk og/eller redskaber, antal point tildelt i henhold til artikel 126, stk. 1, i gennemførelsesforordning (EU) nr. 404/2011, eller andre typer af sanktioner.

2. Oplysningerne i stk. 1 meddeles for hver kontrol eller inspektion og skal fortsat anføres og ajourføres i hver rapport, indtil sagerne er afsluttet i henhold til den berørte medlemsstats lovgivning. Hvis der ikke træffes foranstaltninger, efter at der er konstateret en alvorlig overtrædelse, skal der vedlægges en forklaring.

▼M1

3. De oplysninger, der er omhandlet i stk. 1 og 2, sendes elektronisk til Kommissionen og EFCA den 15. september og ajourføres den 31. januar det følgende år.

▼M1 —————

▼B

Artikel 13

Evaluering

1. Hver berørt medlemsstat forelægger senest den 31. marts i året efter det relevante kalenderår, Kommissionen og EFCA en evalueringsrapport vedrørende effektiviteten af de kontrol- og inspektionsaktiviteter, som er gennemført inden for rammerne af dette specifikke kontrol- og inspektionsprogram.

2. Evalueringsrapporten i stk. 1 skal mindst indeholde de oplysninger, der er angivet i bilag IV. De berørte medlemsstater kan i deres evalueringsrapport medtage andre foranstaltninger såsom uddannelses- eller oplysningstiltag, som tager sigte på en nøjere overholdelse af reglerne, når det gælder fiskerfartøjer, faststående net og andre operatører.

3. EFCA skal ved den årlige vurdering af, hvor effektiv den fælles ressourceanvendelsesplan har været, jf. artikel 14 i forordning (EF) nr. 768/2005, tage hensyn til de i stk. 1 omhandlede evalueringsrapporter.

4. Kommissionen indkalder én gang om året til et møde i Komitéen for Fiskeri og Akvakultur for at evaluere, om det specifikke kontrol- og inspektionsprogram er egnet, fyldestgørende og effektivt, og for på grundlag af de i stk. 1 omhandlede evalueringsrapporter at vurdere, hvilken samlet virkning programmet har for overholdelsen af reglerne, når det gælder fiskerfartøjer, faststående net og andre operatører. De målbenchmarks og mål, som er anført i bilag II, kan revideres i overensstemmelse hermed.

Artikel 14

Adressater

Denne afgørelse er rettet til medlemsstaterne.

▼M1









BILAG I

PROCEDURER FOR RISIKOVURDERING

Alle fiskerfartøjer, grupper af fiskerfartøjer, kategorier af fiskeredskaber, operatører og/eller fiskerirelaterede aktiviteter er med hensyn til de bestande og områder, der er omhandlet i artikel 1, omfattet af kontrol og inspektion i henhold til den fastsatte prioritering. Prioriteringen fastsættes efter følgende procedure på grundlag af resultaterne af den risikovurdering, som hver berørt medlemsstat eller enhver anden medlemsstat har gennemført udelukkende med henblik på anvendelsen af artikel 5, stk. 3:







Risikobeskrivelse (afhængigt af risiko/fiskeri/område og tilgængelige oplysninger) Indikator (afhængigt af risiko/fiskeri/område og tilgængelige oplysninger) Trin i fiskeri-/afsætnings-kæden (hvornår og hvor optræder risikoen) Elementer, der skal tages hensyn til (afhængigt af risiko/fiskeri/område og tilgængelige oplysninger) Forekomst inden for fiskeriet (*1) Mulige følger (*1) Risiko (*1) (Bemærk: De risici, som medlemsstaterne har udpeget, skal være i tråd med målene i artikel 3) Fangst-/landingsmængder opdelt på fiskerfartøjer, bestande og redskaber Kvote, der er til rådighed, opdelt på fartøjer, bestande og redskaber Brug af standardkasser Markedsprisen for de landede fiskevarer (første salg) og eventuelle prisudsving Antal tidligere udførte inspektioner og antal konstaterede overtrædelser for det pågældende fiskerfartøj og/eller den pågældende operatør Forpligtelse til at lande alle fangster fra og med den 1. januar 2015 i henhold til Europa-Parlamentets og Rådets forordning (EU) nr. 1380/2013 af 11. december 2013 Oplysninger om og/eller potentiel fare for svig i tilknytning til havnen, landingsstedet/området og metieren, herunder fartøjer til sports- og fritidsfiskeri Fiskeri eller fiskerirelaterede aktiviteter i perioder og områder, hvor der er lukket for fiskeri Andre relevante oplysninger eller efterretninger. Høj/ Middel/ Enkelttilfælde/eller Ubetydelig Alvorlige/ Betydelige/ Acceptable/eller Ubetydelige Meget lav/Lav/Middel/Høj/Meget høj (*1) Bemærk: Skal vurderes af medlemsstaterne. Ved risikovurderingen fastslås på grundlag af tidligere erfaringer og ud fra alle tilgængelige oplysninger sandsynligheden for, at reglerne ikke overholdes, og, hvis dette er tilfældet, de mulige følger.









BILAG II

MÅLBENCHMARKS

1. Inspektioner til havs (herunder overvågning fra luften, hvor det er relevant)

Hvert år realiseres følgende målbenchmarks og mål for inspektion til havs af fiskerfartøjer, der deltager i fiskeriet efter de bestande, som er omhandlet i artikel 1:







Benchmarks pr. år (*1) Fiskeri Anslået risiko knyttet til fiskerfartøjer i henhold til artikel 5, stk. 2 Høj Meget høj Fiskeri nr. 1 Almindelig tun Inspektion til havs af mindst 2,5 % af fangstrejser, der foretages af fiskerfartøjer med »høj« risiko, som fisker efter den berørte bestand Inspektion til havs af mindst 5 % af fangstrejser, der foretages af fiskerfartøjer med »meget høj« risiko, som fisker efter den berørte bestand Fiskeri nr. 2 Sværdfisk Inspektion til havs af mindst 2,5 % af fangstrejser, der foretages af fiskerfartøjer med »høj« risiko, som fisker efter den berørte bestand Inspektion til havs af mindst 5 % af fangstrejser, der foretages af fiskerfartøjer med »meget høj« risiko, som fisker efter den berørte bestand Alle risikoniveauer Fiskeri nr. 4 Sardin og ansjos Inspektion til havs af mindst 20 % af de fiskerfartøjer, der fisker efter de berørte bestande i den pågældende fangstperiode Fiskeri nr. 5 Kulmule og dybvandsrosenreje Inspektion til havs af mindst 30 % af de fiskerfartøjer, der fisker efter de berørte bestande i den pågældende fangstperiode. Mål Fiskeri Alle risikoniveauer Fiskeri nr. 1 Almindelig tun Uden at dette berører de benchmarks, der er fastsat ovenfor, er målet at foretage inspektion af så mange overførsler som muligt Fiskeri nr. 3 Hvid tun For så vidt angår inspektioner til havs skal det først og fremmest kontrolleres, at de tekniske bestemmelser og bestemmelserne om lukkede perioder overholdes Fiskeri nr. 1 Almindelig tun Fiskeri nr. 2 Sværdfisk Fiskeri nr. 5 Kulmule og dybvandsrosenreje Uden at dette berører ovennævnte benchmarks skal det for så vidt angår inspektioner til havs først og fremmest kontrolleres, at de tekniske bestemmelser og bestemmelserne om lukkede perioder og områder og områder med fiskerirestriktioner overholdes (*1) i % fangstrejser om året foretaget i området af fiskerfartøjer, hvortil der er knyttet en høj/meget høj risiko

2. Inspektioner på land (herunder dokumentbaseret kontrol og inspektion i havn eller ved første salg)

Hvert år realiseres følgende målbenchmarks og mål for inspektion på land (herunder dokumentbaseret kontrol og inspektion i havn eller ved første salg) af fiskerfartøjer og andre operatører, der deltager i fiskeriet efter de bestande, som er omhandlet i artikel 1:







Benchmarks pr. år (*1) Fiskeri Risiko knyttet til fiskerfartøjer og/eller andre operatører (første køber) Høj Meget høj Fiskeri nr. 1 Almindelig tun Inspektion i havn af mindst 10 % af den samlede mængde, der landes af fiskerfartøjer med »høj« risiko Inspektion i havn af mindst 15 % af den samlede mængde, der landes af fiskerfartøjer med »meget høj« risiko Fiskeri nr. 2 Sværdfisk Inspektion i havn af mindst 10 % af den samlede mængde, der landes af fiskerfartøjer med »høj« risiko Inspektion i havn af mindst 15 % af den samlede mængde, der landes af fiskerfartøjer med »meget høj« risiko Fiskeri nr. 4 Sardin og ansjos Inspektion i havn af mindst 10 % af den samlede mængde, der landes af fiskerfartøjer med »høj« risiko Inspektion i havn af mindst 15 % af den samlede mængde, der landes af fiskerfartøjer med »meget høj« risiko Alle risikoniveauer Fiskeri nr. 5 Kulmule og dybvandsrosenreje Inspektion i havn af mindst 20 % af den samlede mængde, der landes af fiskerfartøjer, som fisker efter de berørte bestande Mål Fiskeri Alle risikoniveauer Fiskeri nr. 3 Hvid tun Når der er tale om inspektion på land, skal det først og fremmest kontrolleres, at de tekniske bestemmelser og bestemmelserne om lukkede perioder overholdes Fiskeri nr. 1 Almindelig tun Fiskeri nr. 2 Sværdfisk Fiskeri nr. 4 Sardin og ansjos Uden at det berører ovennævnte benchmark skal det først og fremmest kontrolleres, at de tekniske bestemmelser og bestemmelserne om lukkede perioder overholdes (*1) i % af de mængder, der hvert år landes af fiskerfartøjer, hvortil der er knyttet en høj/meget høj risiko

Inspektioner, der er foretaget efter landing eller omladning, anvendes især som et supplerende krydskontrolredskab til at undersøge, om de registrerede og rapporterede oplysninger om fangster og landinger er pålidelige.

3. Inspektion af faststående net og akvakulturbrug

Hvert år realiseres følgende målbenchmarks for inspektion af faststående net og akvakulturbrug til almindelig tun i de områder, der er omhandlet i artikel 1.







Benchmarks pr. år (*1) Risiko knyttet til faststående net og/eller andre operatører (akvakulturbruger eller første køber) Alle risikoniveauer Fiskeri nr. 1 Almindelig tun Inspektion af samtlige (100 %) af de tilfælde, hvor der ved faststående net og akvakulturbrug anbringes almindelig tun i bur, eller hvor der overføres almindelig tun, herunder frisætning af fisk. (*1) i % af de mængder, der hvert år anbringes i bur, når der er tale om faststående net og akvakulturbrug, hvortil der er knyttet en høj/meget høj risiko

▼B









BILAG III

PERIODISKE OPLYSNINGER OM GENNEMFØRELSEN AF DET SPECIFIKKE KONTROL- OG INSPEKTIONSPROGRAM

De oplysninger, som skal indgives i henhold til artikel 12 for hver inspektion, der skal medtages i rapporten, indgives i følgende format:







Dataelementets betegnelse Kode Beskrivelse og indhold Inspektionens identifikationsnummer II ISO alfa-2-landekode + 9 cifre, f.eks. DK201200000 Dato for inspektion DA ÅÅÅÅ-MM-DD Kontrol- eller inspektionstype IT Til havs, på land, transport, overførsel, kontroloverførsel, anbringelse i bur, oplagring, omladning, frisætning, dokument (angives) Identifikation af hvert fiskerfartøj, køretøj eller operatør ID EU-flåderegisternummer og ICCAT-registreringsnummer (hvis relevant) og navnet på fiskerfartøjet eller det faststående net, registreringsnummer for køretøj og/eller operatørens firmanavn også for akvakulturbrug. Fiskeredskabstype GE Redskabskode i henhold til FAO's »International Standard Statistical Classification of the Fishing Gear« Overtrædelse SI J = Ja, N = Nej Type konstateret overtrædelse TS Beskrivelse af overtrædelsen med angivelse af den gældende bestemmelse. Anfør i givet fald, hvilken type alvorlig overtrædelse der er konstateret, med henvisning til nummeret (i venstre kolonne) i bilag XXX til gennemførelsesforordning (EU) nr. 404/2011. Herudover skal de alvorlige overtrædelser, der er omhandlet i artikel 90, stk. 1, litra a), b) og c), i kontrolforordningen anføres som henholdsvis nr. »13«, »14« og »15«. Desuden anføres (i givet fald) de alvorlige overtrædelser, der er omhandlet i bilag VI til forordning (EF) nr. 302/2009, som henholdsvis »a«, »b«, … »p«. Mængde fisk pr. art AF Anfør mængderne af hver berørt art om bord eller (for levende almindelig tun) i bur (for levende almindelig tun anføres vægt og antal). Status med hensyn til opfølgning FU Angiv status: VERSERENDE RETSSAG, APPEL eller AFSLUTTET Bødestraf SF Bøde i EUR, f.eks. 500 Beslaglæggelse SC FANGST/REDSKAB/ANDET til fysisk beslaglæggelse. Beslaglagt mængde med angivelse af værdien af fangst/redskab i euro, f.eks. 10 000 Andet SO Ved inddragelse af licens (LI) eller tilladelse (AU) angiv LI eller AU + antallet af dage, f.eks. AU30 Point SP Antal tildelte point, f.eks. 12 Bemærkninger RM Træffes der ikke foranstaltninger, efter at en overtrædelse er konstateret, vedlægges en frit formuleret forklaring.









BILAG IV

EVALUERINGSRAPPORTERNES INDHOLD

Evalueringsrapporterne skal mindst indeholde følgende oplysninger:

I. Generel analyse af de kontrol-, inspektions- og håndhævelsesaktiviteter, der er udført (for hver berørt medlemsstat)

— Beskrivelse af de risici, som er udpeget af den berørte medlemsstat, og detaljerede oplysninger om indholdet af dens risikostyringsstrategi, herunder en beskrivelse af proceduren for gennemgang og revision

— Sammenligning af på den ene side de forskellige typer anvendte kontrol- og inspektionsværktøjer og de tildelte inspektionsressourcer med på den anden side de inspektionsressourcer, der rent faktisk er anvendt med henblik på gennemførelsen af det specifikke kontrol- og inspektionsprogram, herunder varighed og indsatsområder

— Sammenligning af på den ene side de forskellige typer anvendte kontrol- og inspektionsværktøjer og antallet af gennemførte kontroller og inspektioner (angives på grundlag af de oplysninger, der er indsendt i henhold til bilag III) med på den anden side antallet af konstaterede overtrædelser, og, hvis det er muligt, en analyse af grundene til sådanne overtrædelser

— Sanktioner pålagt for overtrædelser (på grundlag af de oplysninger, der er indsendt i henhold til bilag III).

— Analyse af andre foranstaltninger (udover kontrol- inspektions- og håndhævelsesaktiviteter, f.eks. uddannelses- eller oplysningstiltag), der tager sigte på at forbedre fiskerfartøjers og/eller andre operatørers overholdelse af bestemmelserne: (EKSEMPEL: hvor mange forbedringer af redskabsselektiviteten, der er indført, antal stikprøver af torsk/ungfisk, osv.)

II. Detaljeret analyse af de udførte kontrol-, inspektions- og håndhævelsesaktiviteter (for hver berørt medlemsstat)

Analyse af inspektionsaktiviteter til havs (herunder overvågning fra luften, hvor det er relevant), herunder navnlig:

— oversigt over, hvor mange inspektionsfartøjer, der er afsat/indsat

— procentdel overtrædelser konstateret til havs

— procentdelen af inspektioner til havs på fiskerfartøjer med »meget lav«, »lav« eller »middel« risiko, som har ført til, at der er konstateret en eller flere overtrædelser

— procentdelen af inspektioner til havs på fiskerfartøjer med »høj« eller »meget høj« risiko, som har ført til, at der er konstateret en eller flere overtrædelser

— sanktionernes type og størrelse/evaluering af den afskrækkende virkning.

Analyse af inspektionsaktiviteter på land (herunder dokumentbaseret kontrol og inspektion i havn, ved første salg eller ved omladning), herunder navnlig:

— oversigt over, hvor mange landbaserede inspektionsenheder, der er afsat/indsat

— procentdel overtrædelser konstateret på land

— procentdelen af inspektioner på land på fiskerfartøjer og/eller i forbindelse med operatører med »meget lav«, »lav« eller »middel« risiko, som har ført til, at der er konstateret en eller flere overtrædelser

— procentdelen af inspektioner på land på fiskerfartøjer og/eller i forbindelse med operatører, hvortil der er knyttet en »høj« eller »meget høj« risiko, som har ført til, at der er konstateret en eller flere overtrædelser

— sanktionernes type og størrelse/evaluering af den afskrækkende virkning.

Analyse af inspektionsaktiviteter (herunder dokumentbaseret kontrol og inspektion) i forbindelse med faststående net og opdræts- og opfedningsanlæg, navnlig:

— når der er tale om anbringelse i bur: — — oversigt over, hvor mange inspektioner, der er planlagt/udført — procentdel overtrædelser konstateret i forbindelse med overførsler, anbringelse i bur og frisættelser — sanktionernes type og størrelse/evaluering af den afskrækkende virkning.

— når der er tale om faststående net: — — oversigt over udførte inspektioner under hensyntagen til, at samtlige tilfælde af høst og overførsel fra faststående net, herunder overførsel til akvakulturbrug og transportbure, skal inspiceres — procentdel overtrædelser konstateret i forbindelse med faststående net — sanktionernes type og størrelse/evaluering af den afskrækkende virkning.

Analyse af målbenchmarks med angivelse af, i hvor høj grad bestemmelserne overholdes (når det er relevant), navnlig:

— oversigt over, hvor mange inspektionsressourcer, der er tildelt/anvendt

— procentdel overtrædelser og udviklingen heraf (i forhold til de to foregående år)

— procentdelen af inspektioner på fiskerfartøjer/i forbindelse med operatører, som har ført til, at der er konstateret en eller flere overtrædelser

— sanktionernes type og størrelse/evaluering af den afskrækkende virkning.

Analyse af andre inspektions- og kontrolaktiviteter: omladning, overvågning fra luften, import/eksport osv. samt andre foranstaltninger som uddannelses- eller oplysningstiltag, der tager sigte på at forbedre fiskerfartøjers og andre operatørers overholdelse af bestemmelserne.

III. Forslag til forbedring af de gennemførte kontrol-, inspektions- og håndhævelsesaktiviteter (for hver berørt medlemsstat)